รัฐบาลคาดว่าการจัดงาน Job Expo Thailand 2020 จะส่งผลอย่างไร
ก. หลายธุรกิจจำเป็นต้องมีการพักงานชั่วคราว
ข. เปิดโอกาสให้กับประชาชนทั่วไปสามารถเข้าถึงแหล่งงาน
ค. มีแรงงานที่กำลังรอเข้าตลาดงานอีกเป็นจำนวนมาก
ง. ช่วยให้นักศึกษาจบใหม่ได้งานทำ ซึ่งมีตำแหน่งงานเสนอมากถึง 1 ล้านตำแหน่ง
คำตอบคือ ง.  เนื่องจาก เพราะรัฐบาลคาดว่าการจัดงาน Job Expo Thailand 2020 จะช่วยให้นักศึกษาจบใหม่ได้งานทำ ซึ่งมีตำแหน่งงานเสนอมากถึง 1 ล้านตำแหน่ง

รัฐบาลเตรียมจัดงาน Job Expo Thailand 2020 เพื่อให้นักศึกษาที่จบใหม่ มีงานทำ รวมถึงเปิดตัวแพลตฟอร์ม “ไทยมีงานทำ” สำหรับผู้ประกอบการที่ต้องการหาลูกจ้าง และสำหรับผู้ว่างงานที่ต้องการสมัครงาน ซึ่งนายกรัฐมนตรี ได้ย้ำว่า รัฐบาลเล็งเห็นปัญหาการว่างงานของนิสิตและนักศึกษาจบใหม่ที่กำลังเข้าสู่ตลาดแรงงาน รวมทั้งต้องการเปิดโอกาสให้กับประชาชนทั่วไปสามารถเข้าถึงแหล่งงานด้วย

สถานการณ์ในช่วงการแพร่ระบาดของ COVID-19 นั้น ส่งผลทำให้สภาวะเศรษฐกิจไทยกระทบต่อผู้ประกอบการหลายราย ส่งผลทำให้หลายธุรกิจจำเป็นต้องมีการพักงานชั่วคราว หรือบางแห่งถึงกับต้องปลดพนักงานออกเพื่อความอยู่รอด ทำให้นักศึกษาจบใหม่ได้รับผลกระทบอย่างหลีกเลี่ยงไม่ได้

จากข้อมูลของสำนักงานสถิติแห่งชาติและกระทรวงการอุดมศึกษา วิทยาศาสตร์ วิจัยและนวัตกรรม ระบุว่า ในปี 2020 มีผู้สำเร็จการศึกษาจำนวน 392,000 คน ไม่เพียงแค่นั้นตลาดแรงงานยังมีแรงกดดันจากการเลิกจ้างงานทำให้มีแรงงานที่กำลังรอเข้าตลาดงานอีกเป็นจำนวนมาก โดยที่ KKP Research คาดว่าแรงงานที่ว่างงานในประเทศไทยล่าสุดอาจมีจำนวนมากถึง 3 ล้านรายด้วยซ้ำ รัฐบาลคาดว่าการจัดงาน Job Expo Thailand 2020 จะช่วยให้นักศึกษาจบใหม่ได้งานทำ ซึ่งมีตำแหน่งงานเสนอมากถึง 1 ล้านตำแหน่ง “เยาวชนและคนรุ่นใหม่ล้วนเป็นอนาคตของชาติ จะต้องช่วยกัน รักษา สืบสาน และส่งต่ออัตลักษณ์ วัฒนธรรมไทย จากรุ่นสู่รุ่น โดยเฉพาะนิสิตและนักศึกษา ที่เพิ่งจบการศึกษาใหม่ รัฐบาลก็จะต้องสนับสนุนให้มีงานทำ เพื่อร่วมเป็นกำลังสำคัญในการขับเคลื่อน มั่นใจประเทศไทยมีจะต้องดีและเจริญก้าวหน้ายิ่งขึ้นในอนาคต
ข่าวเศรษฐกิจและการเงิน